Мушамите се предпочитат пред покривките за ежедневна употреба в дома основно заради по-леката им поддръжка.
За да почистите добре мушамата е достатъчно да използвате пореста гъба и сапунена вода. Важно е да избягвате използването на груба гъба и абразивни почистващи средства. За по-дълбоко почистване може да оставите мушамата да кисне в съд с топла вода и деликатен препарат, след което да изтъркате с гъба. След това е важно да изплакнете обилно.
След почистването на мушамата трябва да я оставите да изсъхне по естествен път. Избягвайте поставянето на директна слънчева светлина и изчакайте да изсъхне напълно преди да я използвате отново или да я сгънете за съхранение.